b'\n_START_ARTICLE_\n\xc5\xa0vicarska garda\n_START_SECTION_\nZgodovina\n_START_PARAGRAPH_\nZgodovina \xc5\xa1vicarske garde sega v \xc4\x8das renesanse in najemni\xc5\xa1kih vojsk. V tistem \xc4\x8dasu so imeli \xc5\xa1vicarski kantoni populacijo, ki je presega 50.000 prebivalcev. Ker je \xc5\xa1tevilo prebivalcev presegalo ekonomske zmo\xc5\xbenosti kantonov je prihajalo do rev\xc5\xa1\xc4\x8dine in lakot. Edini izhod iz slabega ekonomskega polo\xc5\xbeaja je bila emigracija ter eden izmed najbolj dobi\xc4\x8dkonosnih slu\xc5\xbeb v tistem \xc4\x8dasu, slu\xc5\xbeiti kot najemni\xc5\xa1ki vojak. Za to nalogo je bilo v kantonih sposobnih okoli 15.000 mo\xc5\xa1kih, ki jih je nova\xc4\x8dila, pla\xc4\x8devala in nadzirala Konfederacija kantonov. \xc5\xa0lo je za sezonsko delo s katerim so najemniki zaslu\xc5\xbei dovolj, da so pre\xc5\xbeiveli zimske mesece. Vojska je bila ena najbolj\xc5\xa1ih tistih \xc4\x8dasov, temeljila je na pehoti z zelo malo konjenice in skoraj ni\xc4\x8d topni\xc5\xa1tva. Skrivnost njihovega uspeha v boju je bila posebna pehotna taktika ter red in disciplina. Najve\xc4\x8dji odjemalki uslug kantinskih najemni\xc5\xa1kih vojakov sta bili Francija in \xc5\xa0panija. Najve\xc4\x8dji vtis so naredili na francoskega kralja Ludvika XI, ko se je 1.500 \xc5\xa1vicarskih vojakov pri Baslu uprlo dvajsetkrat ve\xc4\x8dji vojski. Med kantoni in Francijo je bilo sklenjeno tudi posebno zavezni\xc5\xa1tvo v katerem so kantoni Franciji zagotavljali med 6.000 do 16.000 vojakov medtem, ko je Francija kot mo\xc4\x8dna evropska dr\xc5\xbeava kantonom zagotavljala varnost._NEWLINE_Kljub temu, da je bila \xc5\xa1vicarska garda v osnovi najemni\xc5\xa1ka vojska ni bila podrejena najemniku, temve\xc4\x8d Konfederaciji kantonov. Konfederacija si je tako pridr\xc5\xbeala pravico, da je lahko vojsko umaknila kadar koli je \xc5\xbeelela. Vojska je bila popolnoma samostojna s svojimi pravili, zastavami, oznakami in sodi\xc5\xa1\xc4\x8dem. Poveljevanje je potekalo v doma\xc4\x8dem jeziku za enote pa so veljali zakoni kantona iz katerega so izvirale._NEWLINE_Dober glas o \xc5\xa1vicarski gardi je pri\xc5\xa1el tudi na u\xc5\xa1esa Pape\xc5\xbea Siksta IV., ki je leta 1497 s Konfederacijo kantonov sklenil pogodbo o najemu \xc5\xa1vicarskih vojakov. V Vatikanu pa je za ta namen postavil voja\xc5\xa1nico. Pogodbo je obnovil Pape\xc5\xbe Inocenc VIII.. Med t. i. italijanskimi vojnami so bili \xc5\xa1vicarski vojaki stalnica na boji\xc5\xa1\xc4\x8du, bojevali so se na strani vseh udele\xc5\xbeencev v spopadu. O njihovi slavi se je na lastne o\xc4\x8di prepri\xc4\x8dal tudi kardinal Giuliano della Rovere, bodo\xc4\x8di Pape\xc5\xbe Julij II. In ko je ta leta 1503 postal pape\xc5\xbe je Konfederacijo kantonov prosil za stalno namestitev 200 \xc5\xa1vicarskih najemnikov  v Vatikanu. Pro\xc5\xa1nja je bila ugodena in 22. januarja 1506 je v Vatikan pri\xc5\xa1lo prvih 150 najemnikov od skupaj 200._NEWLINE_Pred prvo veliko preizku\xc5\xa1njo so bili gardisti postavljeni leta 1527 med t. i. \xc4\x8detrto plenitvijo Rima. Takrat je vojska Karlovih protestantovskih landknehtov napadala Rim ter po njem celo leto plenila in morila. Malo\xc5\xa1tevilna \xc5\xa1vicarska garda se je 6. maja v bli\xc5\xbeini bazilike Sv. Petra zoperstavila napadalcem ter tako Pape\xc5\xbeu Klemenu VII. omogo\xc4\x8dila, da je preko skrivnega prehoda pobegnil v Angelski grad. V spopadu z najemniki kralja Karla V. je umrlo 147 od 189 \xc5\xa1vicarskih gardistov. Pre\xc5\xbeiveli so le tisti, ki so varovali pape\xc5\xbea med begom v Angelski grad._NEWLINE_\xc5\xa0vicarska garda je varovala pape\xc5\xbea tudi v naslednjih turbolentnih stoletjih in desetletjih. Leta 1874 \xc5\xa0vicarska konfederacija z ustavo prepovedala najemni\xc5\xa1ke vojske leta 1927 pa je prepovedala, da bi se \xc5\xa1vicarski dr\xc5\xbeavljani vklju\xc4\x8devali v druge vojske. Izjema je bila \xc5\xa1vicarska pape\xc5\xa1ka garda. Po zdru\xc5\xbeitvi Italije ter koncu Pape\xc5\xa1ke dr\xc5\xbeave leta 1870 in ukinitvi pape\xc5\xa1ke vojske je \xc5\xa1vicarska garda ostala edina oboro\xc5\xbeena sila Vatikana. Njene glavne naloge so postale varovanje Pape\xc5\xbea, Vatikana in pape\xc5\xa1ke rezidence Castel Gandolfo z leti pa je garda za\xc4\x8dela vedno bolj prevzemati ceremonialne in protokolarne naloge. Med drugo svetovno vojno in nem\xc5\xa1ko okupacijo Rima je \xc5\xa0vicarska garda skupaj s palatinsko in plemi\xc5\xa1ko gardo varovala Vatikan pred morebitnim nem\xc5\xa1kim vdorom ter kaoti\xc4\x8dnimi razmerami ki so vladale izven vatikanskih zidov. Po drugem vatikanskem koncilu je Pape\xc5\xbe Pavel VI. z reformami v cerkvi ukinil palatinsko in plemi\xc5\xa1ko gardo ohranila se je le \xc5\xa1vicarska garda. _NEWLINE_Po neuspelem atentatu na Pape\xc5\xbea Janeza Pavla II. leta 1981 je bilo danega ve\xc4\x8d poudarka na borilnih ve\xc5\xa1\xc4\x8dinah in uporabi ro\xc4\x8dnega strelnega oro\xc5\xbeja. Leta 1988 je gardo pretresel umor v katerem je gardist ubil poveljnika \xc5\xa1vicarske garde ter potem storil samomor._NEWLINE_Leta 2006 je pape\xc5\xa1ka \xc5\xa1vicarska garda praznovala petstoto obletnico svojega obstoja. Ob tem dogodku se je 80 nekdanjih gardistov pe\xc5\xa1 odpravilo iz \xc5\xa1vicarskega mesta Bellinzona do Vatikana. \xc5\xa0estega maja tega leta je priseglo 33 novih gardistov, prisega je potekala na stopnicah bazilike Sv. Petra kjer je potekal zadnji boj gardistov leta 1527 in ne na dvori\xc5\xa1\xc4\x8du San Damaso kot je v navadi._NEWLINE_Januarja 2014 je pape\xc5\xbe Fran\xc4\x8di\xc5\xa1ek z ukazom odslovil dotedanjega poveljnika garde ter ga nadomestil z namestnikom. Vzrok naj bi bila nesoglasja v gardi.\n_START_SECTION_\nDanes\n_START_PARAGRAPH_\nGardist lahko postane vsak \xc5\xa1vicarski dr\xc5\xbeavljan katoli\xc5\xa1ke veroizpovedi, ki je slu\xc5\xbeil voja\xc5\xa1ki rok v \xc5\xa1vicarski vojski ter ni zagre\xc5\xa1il kaznivih dejanj. Kon\xc4\x8dano mora imeti visoko \xc5\xa1olo visok mora biti minimalno 174 cm ter star med 19 in 30 let. \xc5\xbdensk ne sprejemajo med gardiste \xc4\x8deprav v prihodnosti dopu\xc5\xa1\xc4\x8dajo tudi to mo\xc5\xbenost. Slu\xc5\xbeba gardista traja od 2 do 25 let. Prisega novih gardistov poteka vsako leto 6. maja (dan plenitve Rime leta 1527) v Vatikanu na dvori\xc5\xa1\xc4\x8du San Damaso. Gardisti so v \xc4\x8dasu slu\xc5\xbeenja name\xc5\xa1\xc4\x8deni v Vatikanu, zaradi pomanjkanja prostora je za\xc5\xbeeljeno, da nimajo dru\xc5\xbein._NEWLINE_Danes je pape\xc5\xa1ka \xc5\xa1vicarska garda najmanj\xc5\xa1a in ena izmed najstarej\xc5\xa1ih oboro\xc5\xbeenih sil na svetu. Po letih jo preka\xc5\xa1ata le osebna garda britanskih monarhov (Yeomen of the Guard) ter prvi kraljevi regiment \xc5\xa1panske vojske (1st Kings Immemorial Infantry Regiment)._NEWLINE_Naloga \xc5\xa0vicarske garde je zagotavljanje varnosti (nadzor obiskovalcev, varnostne naloge, varovanje oseb, stra\xc5\xbea) ter ceremonialne naloge (protokol, obiski, svete ma\xc5\xa1e,....). Glavna naloga gardistov je varovanje Pape\xc5\xbea in prebivalcev Vatikana.  Ostale naloga pa so: spremljanje Pape\xc5\xbea na potovanjih, varovanje kardinalov med volitvami novega Pape\xc5\xbea, varovanje vhodov v Vatikan ter izvajanje ostalih varnostnih in ceremonialnih nalog._NEWLINE_Trenutno ima garda 4 \xc4\x8dastnike, 23 pod\xc4\x8dastnikov, 70 helebardirjev, 2 bobnarja in 1 kaplana.\n_START_SECTION_\nUniforme\n_START_PARAGRAPH_\nUniforme \xc5\xa1vicarske garde so najbolj znane voja\xc5\xa1ke uniforme na svetu. Zamislil si jih je nekdanji poveljnik \xc5\xa1vicarske garde Jules Repond (1910-1921) v uporabo pa so pri\xc5\xa1le leta 1914. Garda ima ve\xc4\x8d razli\xc4\x8dnih tipov uniform najbolj znana je t. i. gala uniforma, ki s posebnim krojem ter  modrimi, rumenimi in rde\xc4\x8dimi \xc4\x8drtami daje videz renesan\xc4\x8dnega obdobja. Barve uniforme so tradicionalne barve dru\xc5\xbeine Medi\xc4\x8dejcev. Gala uniforme so namenjene ceremonialnim in protokolarnim dogodkom. Pri vsakdanjih dol\xc5\xbenosti gardisti uporabljajo bolj funkcionalne modre uniforme z belim ovratnikom, rjavim pasom ter \xc4\x8drno baretko._NEWLINE_Vojaki in poddesetniki nimajo nobenih oznak, razlikujejo se le po obliki helebard. Desetniki  imajo rde\xc4\x8do oznako na obleki od ostalih pa se razlikujejo tudi po druga\xc4\x8dni helebardi. Vsi imajo na \xc4\x8deladah rde\xc4\x8da peresa. Vodniki imajo enak kroj obleke le da je ta druga\xc4\x8dne barve. Zgornji del je \xc4\x8drn z rde\xc4\x8dimi \xc4\x8drtami na rokavih ter rde\xc4\x8dimi hla\xc4\x8dami. Na \xc4\x8deladi imajo rde\xc4\x8da peresa od ostalih vojakov pa se razlikujejo tudi po zgornjem delu oklepa na katerem je drug vzorec. \xc4\x8castniki imajo popolnoma rde\xc4\x8do uniformo ter druga\xc4\x8den kroj hla\xc4\x8d. Oboro\xc5\xbeeni so s sabljo na \xc4\x8deladah imajo peresa \xc5\xa1krlatne barve izjema je poveljnik ki ima peresa bele barve. Njihov zgornji del oklepa je temnej\xc5\xa1e barve z zlatim vzorcem, oklep je za razliko od vojakov pokriva tudi roke do zapestja. Glavni pokrivali vojakov sta \xc4\x8drna baretka ter \xc4\x8delada morion s peresi, ki pa se uporabljal le ob ceremonialnih dol\xc5\xbenostih._NEWLINE_Uniforme za gardiste izdeluje vatikanski kroja\xc4\x8d in so narejene individualno za vsakega gardista posebej.'